Vaalwater Bush Camp | Kamers
Die boskamp het verskeie groot, ou peerbome wat genoegsame skaduwee op elke kampeerplek bied. Die terrein spog met 'n splinternuwe, moderne ablusieblok met meer as genoeg warm water vir jou gerief. Daar is ook 'n kragpunt op elke staanplek. Die stil, vreedsame omgewing sal verseker dat elke aand rondom die kampvuur onvergeetlik is. Die klanke van die Karoo se naggeluide sal jou vermaak terwyl jy jou verkyk aan die asemrowende helder sterrenag.
Die Lang Huis - Kamer 1
Die Lang Huis is ideaal vir toergroepe. Dié gerestoureerde huis dateer 180 jaar terug en bestaan uit 4 aparte slaapkamers wat elkeen 'n deur het wat na die lang stoep lei. Elke slaapkamer beskik oor 2 enkelbeddens en 'n wasbak. Langs die huis is daar 'n gemeenskaplike kombuis met die ongeskonde, oorspronklike kaggel steeds in plek. Aan die voorkant is Die Lapa, 'n ontspanningsarea wat omhein is, met 'n groot vuurmaakplek in die middel. Dis ideaal vir 'n groep wat saam wil braai en kuier. Die huis se ablusieblok is netjies en privaat.
Die Lang Huis - Kamer 2
Die Lang Huis - Kamer 3
Die Lang Huis - Kamer 4
Die Voorste Huisies is aan die oewer van die Olifantsrivier geleë en bied uitsigte oor die Vaalwater Puts by die oorsprong van die Vaalwaterfontein. Elkeen van die blou en groen huisies het 'n oopplan-slaapkamer met 'n en suite-badkamer en 'n toegeruste kombuis. Daar is slaapplek vir tot 3 mense in elke eenheid. Hierdie oulike kothuise is ideaal vir kleiner groepe of paartjies wat die natuur en afsondering wil geniet.
Ons Huisie is die oorspronklike ou plaashuis wat dateer uit die vroeë 1900's. Dit is opgeknap en bied nou 3 slaapkamers ? 1 dubbelkamer en 2-enkelbedkamers. en het slaapplek vir 6 mense. Die huis is volledig toegerus met 'n kombuis vir selfsorgverblyf. Daar is ook 'n oopplan-leefarea en -eetarea, 'n moderne badkamer, 'n stoep met 'n braai-area en elektrisiteit.
Dié eenheid het 2 slaapkamers, elk met 'n dubbelbed, 'n enkelbed en 'n badkamer met 'n bad, stort, toilet en 'n wasbak. Daar is ook 'n sitkamer en 'n eetarea met 'n kaggel. Die kombuis het 'n stoof, yskas en 'n mikrogolfoond.